Hippias fra Elis

Hippias fra Elis (gresk: Ἱππίας) var en gresk sofist på slutten av det 5. århundre f.Kr. Han var en yngre samtidig av Protagoras, og ble fremstilt av Platon i to dialoger (Hippias minor og Hippias maior), samt i dialogen Protagoras.

Han ble født i Athen, og nøt i sin levetid stor respekt blant sine medborgere. I Athen ble han kjent med Sokrates og andre ledende tenkere. Med den selvsikkerhet som kjennetegnet de senere sofister hevdet han å være en autoritet på alle områder, og underviste i poesi, grammatikk, historie, politikk, arkeologi, matematikk og astronomi. 

Innen matematikk er hans navn knyttet til vinkelens tredeling. Han løste dette problemet ved å innføre en helt ny kurve for det formål. Denne har senere fått navnet kvadratrise.

Han ble født rundt midten av det 5. århundre f.Kr. (ca. 460 f.Kr.), og levde minst så lenge som Sokrates (399 f.Kr.).

 Referanser 

Litteratur
 Nestle, Wilhelm: Vom Mythos zum Logos., 2. oppl. Stuttgart: Kröner 1942, s. 360 ff.

Eksterne lenker
 MacTutor, Hippias of Elis, University of St. Andrews, Scotland.

Kategori:Førsokratiske filosofer
Kategori:Personer fra Athen